Kënga e Hajredin Pashës

Kënga e Hajredin Pashës është një këngë trimerie që flet për Kryengritjen e Dervish Carës në malet e Dibrës gjatë periudhës 1843-1844..
 Historia 
Përfaqësuesit e kryengritësve thirrën në nëntor 1844 kuvendin e tyre në Fushën e Gjoricës, që u drejtua nga Mustafa Zerqani. Në kuvend u vendos të mbroheshin të drejtat e autonomisë lokale, që popullsia gëzonte prej kohësh. Kuvendi i bëri thirrje për t’u bashkuar me kryengritësit dibranë edhe popullit të krahinave të Kosovës, të Mirditës, të Elbasanit e të Gjakovës, ku Porta po mblidhte forca për t’i hedhur kundër tyre. Gjatë muajit nëntor 1844 kryengritësit dibranë e matjanë, të komanduar nga Cen Leka, u zunë rrugën ushtrive osmane të komanduara nga Hajredin Pasha.
 Teksti  
 Heeeeeeeej.......                                                                
  Hajredin Pasha o po i bjen o Radikës
  Vallë o ku janë o k'to malet e Dibrës
  Vallë o ku janë o k'to malet e Dibrës
  Vallë o ku janë o more k'to malet e Dibrës

  Bajnë o kuvend more n'fushë o t'Gjoricës
 Bajnë o kuvend more n'at fushë o t'Gjoricës
  N'fushë t'Gjoricës o more ke kalaja

Hajredin Pashën e ka gjetë belaja
 Hajredin Pashën e ka gjetë o belaja                       
  Se belaja Pashën e ka gjet e
 Malet e Dibrës more kanë lidh besë

  Malet e Dibrës more kanë lidh besë
 Kanë lidh besë, more kanë lidh o te tanë                

  Turkut Dibrën o mos më ja lanë                                                                                             
  Turkut Dibrën o mos me ja lanë

Heeeeeeeeej                                          
Hajredin Pasha o more ky hutaq
S'lidhet Dibra more me kërbaq
S'lidhet Dibra o more me kërbaq                              
Hajredin Pasha ku e ke o ushtrinë

Malet e Dibrës o more mi kanë ngri
 Malet e Dibrës o more mi kanë ngri-iee
Malet e Dibrës o kanë mbet o të tanë

Nuk janë pak o morë por dymbëdhjetë mijë                               

Nuk janë pak o morë por dymbëdhjetë mijë

 Këngëtaret që e kanë kënduar 
 19??.  Aziz Ndreu me çifteli këndim tradicional
 19??. Qerim Sula 
 19??.  Vellezerit Ibraim dhe Elmaz Lala
 19??.  Vllezerit Gashi
 19??.  Zajaz Xhuma Dedja tradicionale me çifteli
 1970.  Arif Vladi ne skene
 2007.  Sinan Hoxha, Ermal Fejzullahu me përpunim bashkëkohor

Referime

Kategoria:Folklor shqiptar
Kategoria:Këngë trimërie